cyanic-selkie/wikianc huggingface dataset:
Լեոպոլդ Ռանկե
Լեոպոլդ Ռանկե Լեոպոլդ ֆոն Ռանկե (Leopold von Ranke, ), գերմանացի պատմաբան։ Բեռլինի համալսարանի պրոֆեսոր (1825-1871), Պրուսական թագավորության պաշտոնական պատմագիր (1841 թվականից)։ Ռանկեի հայացքները ձևավորվել են իդեալիզմի և բողոքականության ազդեցությամբ։ Ըստ նրա, պատմ․ ընթացքը աշխարհի կառավարման «աստվածային պլանի» իրականացումն (պրովիդենցիալիզմ) է, և որում վճռական է կրոնի դերը, խիստ կարևորել է քաղ․ և դիվանագիտական պատմությունը, «մեծ մարդկանց» (թագավորներ, պապեր, զորավարներ) գործունեությունը, անտեսել սոցիալական հարաբերությունները։ Այդ սկզբունքներն արտահայտված են նրա «Ռոմանական և գերմանական ժողովուրդների պատմությունը 1494-1535 թթ. (1824), «Հարավային Եվրոպայի թագավորներն ու ժողովուրդները 16-17-րդ դարերում» (1827), «Գերմանական պատմությունը Ռեֆորմացիայի դարաշրջանում» (հ․ 1-6, 1839-1847), «Պրուսական պատմության տասներկու գիրք» (հ․ 1-5, 1874), «Ֆրանսիական պատմությունը, հատկապես 16 և 17 դարերը» (հ․ 1-5, 1852-1861), «Անգլիական պատմությունը, հատկապես 16 և 17-րդ դարերը» (հ․ 1-7, 1859-1868) և այլն աշխատություններում, որոնք պերճ են շարադրանքով, սակայն ծայրահեղ մակերեսային ե այլ բովանդակությամբ։ Ռանկեի ներդրումը պատմագիտության զարգացման մեջ նրա հետազոտական մեթոդիկան է, որի համաձայն՝ օբյեկտիվ ճշմարտությունը բովանդակվում է գլխավորապես (քաղ․ բնույթի) արխիվային նյութերում (ինչ չկա փաստաթղթերում, գոյություն չունի պատմության համար), աղբյուրների ճիշտ օգտագործումը պահանջում է բանասիրական վերլուծություն, Փաստաթղթերի հավաստիության հաստատում։
Ծանոթագրություններ
Կատեգորիա:Գերմանացի պատմաբաններ Կատեգորիա:Լայպցիգի համալսարանի շրջանավարտներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Բեռլինի պատվավոր քաղաքացիներ Կատեգորիա:Պրուսիայի գիտությունների ակադեմիայի անդամներ Կատեգորիա:Պոլիգլոտներ Կատեգորիա:Գերմանացի գրողներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ամերիկյան փիլիսոփայական ընկերության անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Արտասահմանյան արվեստի ազգային պատկերասրահ (Սոֆիա)
Արտասահմանյան արվեստի ազգային պատկերասրահ (Национална галерия за чуждестранно изкуство), արտասահմանյան արվեստի ազգային պատկերասրահ Բուլղարիայի մայրաքաղաք Սոֆիայում։ Գտնվում է Ալեքսանդր Նևսկու անվան հրապարակում, տեղավորված է 19-րդ դարի նեոդասական ոճի կառույցում, որը նախկինում ծառայել է որպես փոստային ծառայության շենք։ Համարվում է ոչ-բուլղարական արվեստի ազգային ինստիտուտ։
Պատմություն
Պատկերասրահի շենքը կառուցվել է 1882-1884 թվականներին իշխան Ալեքսանդր Բատենբերգի օրոք։ Շենքը նախագծել է ավստրիացի ճարտարապետ Ֆրիդրիխ Շվանբերգը ։ Երկրորդ համաշխարհային պատերազմից հետո շինությունը վերակառուցվել է ։
Պատկերասրահը հիմնադրվել է 1985 թվականի նոյեմբերի 5-ին որպես Սուրբ Կյուրեղ և Մեթոդիոսի հիմնադրամ, որի ֆոնդերը հետագայում համալրվել են նվիրատվությունների և Բուլղարիայի ազգային պատկերասրահի արտասահմանյան արվեստի հավաքածուի հաշվին ։ Մեծ նվիրատվություն է կատարել նաև 1980 թվականին Լյուդմիլա Ժիվկովայի հիմնադրած «Բուլղարիայի պետականության 13 դարերը» հիմնադրամը։
Հավաքածու
Պատկերասրահի մշտական հավաքածուն ներկայացնում է եվրոպական, ասիական (բուդդիստական, ճապոնական, հնդկական) և աֆրիկյան արվեստի նմուշներ, ինչպես նաև ունի առանձին ժամանակակից արվեստի և փորագրության բաժիններ։ Նմուշների մի մասը գտնվում է վերականգնման գործընթացում, մյուս մասը ֆոնդերում է ցուցադրության տարածքի սղության պատճառով։
Հնդկական արվեստ
Հնդկական արվեստը ներկայացված է 1-ին, 2-րդ, 3-րդ սրահներում։ 1-ին սրահում ցուցադրված է հնդկական մանրանկարչությունը, հավաքածուն ներառում է ավանդական մոտիվներով աշխատանքներ, մոնղոլական, Դելիի սուլթանության շրջանների և Ռաջաստան և Պահարա դպրոցների կտավներ։ 2-րդ սրահում ներկայացված է 320-550 թթ. կրոնական քանդակներ, որոնք ներկայացնում են հնդկական աստվածների կերպարներ՝ Վիշնու, Գանեշա, Բրահմա, Շիվա, Կրիշնա։ 3-րդ սրահում ցուցադրված է XVI դարի քրիստոնեական հազվադեպ քանդակներ, որոնք իրենց վրա կրում են հնդկական ավանդույթի ազդեցություն։
Աֆրիկական արվեստ
Աֆրիկական արվեստի հավաքածուն ներկայացված է 5-րդ սրահում և կազմված է կրոնական պաշտամունքի քանդակներից, դիմակներից, որոնք ներկայացնում են Բենինի և Գանայի տեղական մշակույթը, կան նաև դոգոն քանդակներ։
Բուդդիստական արվեստ հարավարևելյան Ասիայից
6-րդ սրահում ներկայացված է Հարավարևելյան Ասիա տարածաշրջանի բուդդիստական արվեստը. բուդդայի տարբեր դիրքերով և տարբեր նյութերից ստեղծված արձաններ, ձեռագրեր, XI դարի կիրառական արվեստի այլ նմուշներ։ Հավաքածուն պատկերասրահին է նվիրաբերվել 1987 թվականին։
Եվրոպական կերպարվեստ
7, 8, 9-րդ սրահներում ցուցադրվում է XV-XX-րդ դարերի եվրոպական կերպարվեստը։ VII սրահում ներկայացված է Վերածննդի կերպարվեստը, ինչպես նաև հոլանդական ոսկե դարաշրջանի նկարչությունը։ Ամենահին նմուշներից է Անդրեա դել Վերոկկիոյի «Քրիստոսի մկրտությունը», 15-րդ դարի։ Իտալական նկարիչներից ներկայացված են Պիետրո Պերուջինոյի, Կորեջիոյի, Ռոսո Ֆորենտինոյի, Ջովանի Մորոնինի, Ալեսանդրո Մանյասկոյի աշխատանքները։ Հոլանդական կերպարվեստից ներկայացված են Յան վան Գոյենի, Նիկոլաս Բերխեմի, Իսահակ վան Օստադեի, Ֆրանս Ֆրանկենի, Ալբրեխտ Դյուրերի և Ռեմբրանդի աշխատանքներից։
8-րդ սրահում ներկայացված են XVIII դարի և XIX դարի սկզբի ֆրանսիական, ֆլամանդական կերպարվեստը՝ Ժան Գրյոզ, Ֆրանցիսկո Գոյա և Յան Ֆրանս վան Բրեդալ։ 9-րդ սրահում XIX դարի երկրորդ կեսի և XX դարի քանդակներ ու գեղանկարներ են Օգյուստ Ռոդենից, Իվան Մեշտրովիչից, Պիեռ-Օգյուստ Ռենուարից, Մարկ Շագալից, Պաբլո Պիկասոից, Խոան Միրոից և Սալվադոր Դալիից։ 10-րդ սրահում ներկայացված են Les Nabis պոստ-իմպրեսիոնիստ ավանգարդ նկարիչների աշխատանքներ։
Այլ
11-19-րդ սրահներում ներկայացված են տարբեր ցուցադրություններ, այդ թվում «Աշնանային սալոն» (սրահ 18), XX դարի սկզբի փարիզյան թեմաներով և հեղինակների գործեր, ժամանակակից իսպանական արվեստ, Նիկոլայ Ռերիխին նվիրված ցուցադրություն, ինչպես նաև Նոր սրահ, որտեղ ներկայացվում են ժամանակավոր ցուցադրությունները։
Արտաքին հղումներ
Կատեգորիա:Սոֆիայի թանգարաններ Կատեգորիա:Բուլղարիայի ճարտարապետություն Կատեգորիա:Ազգային պատկերասրահներ
Իտանեն
Իտանեն (Itanhém) համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հարավային մարզը։ Մտնում է տնտեսական կարգավիճակ ունեցող Պորտու Սեգուրուի գավառի մեջ։ Բնակչությունը կազմում է 19 955 մարդ, ըստ 2006 թվականի տվյալների։ Տարածքը կազմում է 1 445,063 կմ2։ Բնակչության խտությունը՝ 13,8 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սենտ Իպոլիտ (Ծովափնյա Շարանտի գավառ)
Սենտ Իպոլիտ (Saint-Hippolyte), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Շարանտ կանտոնի Ռոշֆոր շրջանի կազմի մեջ։
Համայնքի INSEE կոդ՝ 17346։
Բնակչություն
Համայնքի բնակչությունը 2010 թվականին կազմում էր 1329 մարդ։
Արտաքին հղումներ
Կատեգորիա:Ֆրանսիայի համայնքներ
Յայայի շրջան (Կեմերովոյի մարզ)
Յայայի շրջան (Яйский район), մունիցիպալ շրջան Ռուսաստանի Դաշնության Կեմերովոյի մարզում։
Ստեղծվել է 1963 թվականին։ Վարչական կենտրոնը՝ Յայա ։
Աշխարհագրություն
Շրջանի տարածքի մակերեսը կազմում է 2760 կմ²։
Բնակչություն
2010 թվականի մարդահամարի արդյունքներով շրջանում բնակվում էր 21973 մարդ։ Բնակչության խտությունը կազմում էր 7,96 մարդ/կմ²։
Արտաքին հղումներ
Կատեգորիա:Կեմերովոյի մարզ Կատեգորիա:Ռուսաստանի շրջաններ ըստ դաշնային սուբյեկտների
Ռայնլանդ-Պֆալց
Ռայնլանդ-Պֆալց (Rheinland-Pfalz), երկրամաս ԳՖՀ-ում, Հռենոսի, նրա Մոզել և Լան վտակների ավազանում։ Տարածությունը 19,8 հզ․ կմ2 է, բնակչություն՝ 3,6 միլիոն (1976), վարչական կենտրոնը՝ Մայնց։ Ռայնլանդ Պֆալցը ինդուստրիալ-ագրարային երկրամաս է։ Արդյունահանվում է ոչ մեծ քանակությամբ նավթ և գազ։ Զարգացած է ընդհանուր մեքենաշինությունը, ավտոմոբիլային արդյունաբերությունը, շինանյութերի արտադրությունը։ Գյուղատնտեսության առաջատար ճյուղը կաթնամսատու անասնապահությունն է։ Մշակում են հացահատիկ (հիմնականում ցորեն), կարտոֆիլ, տեխ․ կուլտուրաներ (շաքարի ճակնդեղ, ծխախոտ)։ Ռայնլանդ Պֆալցը ԳՖՀ այգեգործության և գինեգործության կարևոր շրջանն է։ Տարածքի 37,9% անտառածածկ է։ Հռենոս և Մոզել գետերը նավարկելի են։ Կարևոր նավահանգիստներն են Լյուդվիգսհաֆենը, Նոյվիդը, Անդերնախը, Մայնցը, Կոբլենցը։
Ծանոթագրություններ
Կատեգորիա:1946 հիմնադրումներ Գերմանիայում Կատեգորիա:Գերմանիայի վարչական բաժանում
Շարնուա
Շարնուա (Charnois), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 82 մարդ, բնակչության խտությունը` 14.62 մարդ/կմ²։ Բնակավայրը զբաղեցնում է 5.61 կմ² տարածք։
Աշխարհագրություն
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 39 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 62 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 23։ Ակտիվության ցուցանիշը կազմում է 62,9 %։ 39 աշխատունակ մարդկանցից աշխատել է 34 անձ (24 տղամարդ և 10 կին)։ Գործազուրկ են եղել 5 անձ (4 տղամարդ և 1 կին)։ 23 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վախեցեք քայլող մեռյալներից
«Վախեցեք քայլող մեռյալներից» (Fear the Walking Dead), ամերիկյան սարսափ ժանրի հեռուստադրամա, ստեղծված Ռոբերտ Քըրքմանի և Դեյվ Էրկսոնի կողմից ։ Հանդիսանում է «Քայլող մեռյալները» հետապոկալիպտիկ հեռուստասերիալի զուգահեռ սպին-օֆը։ Եթեր է բարձրացել 2015 թվականի օգոստոսի 23-ին ։
Հեռուստասերիալի գործողությունները սկզբնապես զարգանում են Լոս Անջելես քաղաքում՝ կենտրոնանալով լոսանջելեսյան անհամերաշխ ընտանիքի շուրջ։ Ընտանիքի անդամները՝ դպրոցական խորհրդական Մեդիսոն Կլարկը (Քիմ Դիկենս), նրա զուգընկեր ուսուցիչ Թրևիս Մանավան (Քլիֆ Քուրտիս), թմրամոլ որդին՝ Նիքը (Ֆրենկ Դիլեյն), դուստր Ալիշան (Ալիսիա Դեբնեմ-Քերի), ինչպես նաև Թրևիսի հարազատ որդին նախորդ ամուսնությունից՝ Քրիսը (Լորենցո Ջեյմս Հենրի), հայտնվում են զոմբի ապոկալիպսիսի բռնակման և քաղաքակրթության փլուզման առանցքում ։
Միացյալ Նահանգների ծածկույթում հեռուստասերիալը ցուցադրվում է «AMC» հեռուստաալիքով։
2016 թվականի ապրիլի 15-ին «AMC»-ն հայտարարել է երրորդ եթերաշրջանի ստեղծման մասին, որը կհեռարձակվի 2017 թվականի գարնանը ։
Արտաքին հղումներ
Կատեգորիա:2010-ականների ամերիկյան սարսափ հեռուստասերիալներ Կատեգորիա:Հեռուստասերիալներ զոմբիների մասին Կատեգորիա:Սփին-օֆֆ հեռուստասերիալներ Կատեգորիա:Անգլերեն հեռուստասերիալներ
Սպանդ սովորական
Սպանդ սովորական (հայկական տարանունները՝ խուճիկ, հարմալ, յուրերլիկ, շամփին, սանամ, վայրի փեգենա), զուգատերևազգիների ընտանիքին պատկանող բույս։
Նկարագրություն
Ունի 30-70 սմ բարձրություն, հիմքից ճյուղավորված է։ Լերկ ցողուններով բազմամյա խատաբույս է։ Տերևները նշտարաձև են, ծաղիկները՝ 1-3-ական, բազմաթիվ ճյուղերի ծայրերին։ Պսակը սպիտակ է բայց ունի իր մեջ դեղնավուն գույն։ Պտուղը գնդաձև, եռափեղիկ տուփիկ է, սև-դարչնագույն կամ գորշ-մոխրագույն։ Արմատն ունի մուգ դարչնագույն կեղև, փայտացող է և թափանցում է հողի մեջ մինչև 3-5 մ։ Ամբողջ բույսն ունի սուր, տհաճ հոտ և դառը համ։ Ծաղկում է մայիս-օգոստոս ամիսներին, իսկ սերմերը հասունանում են հուլիս-օգոստոս ամիսներին։
Քիմիական բաղադրություն
Ամբողջ բույսը, հատկապես սերմերը, պարունակում են կարբոլինային և խինազոլինային խմբի ալկալոիդներ։ Գերակշռով մասը կազմում են գարմալին, գարմին, և պեգանին ալկալոիդները։ Բույսի մեջ հայտնաբերված է նաև կարոտին, տոկոֆերոլ, իսկ սերմերում՝ նաև ներկանյութ և 14-16 % ճարպայուղ։
Բուժական նշանակություն
Բուժման նպատակով օգտագործում են բույսի պտուղները և նրա վերգետնյա մասն ամբողջովին։ Մթերում են ապրիլ ամսին՝ կոկոնակալման ընթացքում, չորացնում ստվերում, քամահարող տեղում, իսկ սերմերը հավաքում են լրիվ հասունանալուց հետո։ Սպանդը բժշկության մեջ ունի կիրառման հին պատմություն։ Հնդկաստանում շատ հնուց հայտի են եղել դեղաբույսի ճիճվամուղ և միջատապաստան հատկությունները։ Այն կիրառվել է միաժամանակորպես որպես օրգանիզմի ուժերը խթնող և վիժում առաջ բերող միջոց։ Պարսկական բժշկության մեջ դեղաբույսը համարվել է որպես միզամուղ, քրտնամուղ և ճիճվամուղ միջոց:Աֆղանստանում բույսի ծխով ծխահարվում են անդամալույծներին,միսկ տերևներից ուռուցքների վրա դնում են ջերմախյուս։ Սերմերի եփուկով բուժում են ասթման, ըմպում որպես միզամուղ և քրտնամուղ։ Սերմերի եփուկով բուժում են ասթման, ըմպում որպես միզամուղ և քրտնամուղ։ Ավիցեննանայլ դեղաբույսերի հետ խառնված պատրաստել է քսուք և օգտագործել գլխացավերի ժամանակ։ Դիմաներվի պարեզի դեպքում ախտահարված հատվածը գոլորշահարել է սերմերի եփուկով, քացախի հետ խառնած դրել է ցավող ատամի վրա, ամբողջ բույսից պատրաստված խյուսը օգտագործել է լնդերի բորբոքման, իսկ եփուկը ողողման ձևով՝ անգինայի ժամանակ։
Մխիթար Հերացին դեղաբույսի սերմերը օգտագործել է ջերմերի ժամանակ, իսկ Ամիրդովլաթ Ամասիացին դեղաբույսի սերմերըը գինու հետ խառնած օգտագործել է ընկնավորության  և ռադիկուլիտի ժամանակ։ Նա նշում է, որ բույսը հարբեցնող է, մերով շաղախված՝ արտաքին կիրառման ձևով ուժեղցնում է տեսողությունը, իսկ ներքին ընդունման ձևով՝ միզամուղ է և փքահան, օգտակար՝ հազին, կոկորդի հիվանդություններին և «վախին»։ դեղաբույսը բժշկապետը համարում է հակաբեղմնավորիչ, դաշտանամուղ և վիժեցնող։ Այն ընդունակ է բացելու օրգանների խցանումը, չորացնում և լավացնում է խոցը, «զորություն տալիս ուղեղին, կաշի բուսցնում», իսկ օծելուց՝ օգնում է ոսկրացավին, քոսին և թարախաբշտերին։ Հայկական ժողովրդական բժշկության մեջ նշվում է սերմերի օգտակարության մասին՝ թթվահամ բղկոցների դեպքում։ Գինու և այլ դեղաբույսերի հետ խառնած սերմերն օգտագորխում են սրտային անախորժ զգացողությունների ժամանակ։
Այն փաստը, որ սերմերը հայկական ժողովրդական բժշկության մեջ կիրառվում են թթվահամ բղկոցների դեպքում, ենթարկվել է վերանայման։ Այսպես, գերթթու և գերսեկրետոր խրոնիկական գաստրիտով հիվանդներին մենք տվել ենք սերմերի եփուկը՝ 3 շաբաթտևողությամբ։ Պարզվել է, որ դեղաբույսի սերմերն օժտված են ստամոքսի սեկրետոր, թթվագոյացմանև պեպսինազատման ֆունկցիաները որոշակի արգելակող հատկությամբ, մի հանգամանք, որը դրական է անդրադարձել հիվանդության բուժման ընթացքի վրա՝ առաջին իսկ պահից մեղմացնելով կամ լրիվ վերացնելով թթվահամ բղկոցները։
Հիմնավորված է, որ դեղաբույսը նախակենդանիների վրա ունի կործանարար ազդեցություն, այսպես, պտուղների թուրմից նրանք ոչնչացնում են 15, իսկ տերևների թուրմից՝ 8 րոպեի ընթացքում։ Անասնաբուժության մեջ դեղաբույսի պատրաստուկները օգտագործում են քոսի տիզի դեմ։ Այնպես որ կիրառման դեպքում անհարաժեշտ է զգույշ լինել։ Անասունները, բացի ուղտերից, այն չեն ուտում։ Աղացած սերմերը փոքր դոզաներով որոշ տեղերում օգտագործում են որպես համեմունք։ Սերմերից ստացվող ներկը բրդե, մետաքսեև բամբակե գործվածքները ներկում է դարչնագույն, դեղին կամ կարմիր։ Սերւմերից ստացվող ճարպայուղն օգտագործվում է օճառի և լաքերի արտադրության մեջ; Որպես հզոր միջատասպան միջոց, սպանդը օգտագործվում է գյուղատնտեսության մեջ վնասատուների դեմ պայքարելու համար։
Աղբյուրներ
Կատեգորիա:1753 թվականին նկարագրված բույսեր Կատեգորիա:Հակահելմինթային դեղեր Կատեգորիա:Հակադեպրեսանտներ
Սուրբ Աստվածածին եկեղեցի (Կամենսկայա)
Սուրբ Աստվածածին եկեղեցի (Церковь Покрова Пресвятой Богородицы), նախկին ուղղափառ տաճար Ռուսաստանի Դոնի զորքի մարզի Կամենսկայա գյուղում (այժմ` Ռոստովի մարզի Կամենսկ-Շախտինսկի քաղաք) ։
Պատմություն
Կամենսկայա գյուղի առաջին եկեղեցին, երբ գյուղը գտնվում էր Սևերսկի Դոնեց գետի ձախ ափին, եղել է Սուրբ Աստվածածին փայտե եկեղեցին։ Ներկայումս այստեղ գտնվում է Ստարայա Ստանիցա խուտորը ։ Տաճարը կառուցվել է 1740 թվականին, իսկ 1745 թվականին հրդեհի ժամանակ այրվել է։ Եկեղեցու երկրորդ շենքը, կրկին փայտե, հիմնադրվել է 1747 թվականի մարտի 22-ին, իսկ հաջորդ տարի տաճարը կառուցվել է և օծվել ։ 1787 թվականին նրա տեղում դրվեց է քարե Սուրբ Աստվածածին եկեղեցու հիմքը` Նիկողայոս Հրաշագործի կողմնասեղանով։ Օծվել է 1792 թվականի հուլիսի 18-ին։ Իսկ փայտե հին եկեղեցին 1795 թվականին գնել է գնդապետ Իվան Պետրովիչ Սկասիրսկին և տեղափոխվել է Սկասրսկայա գյուղ (այժմ` գյուղ Սկասրսկայա) ։ 1817 թվականին, երբ Կամենսկայա գյուղը տեղափոխվեց աջ ափ (որտեղ այժմ գտնվում է Կամենսկ-Շախտինսկի քաղաքը), Սուրբ Աստվածածին եկեղեցին, ինչպես շատ այլ հին կառույցներ, քանդվեց, իսկ շինանյութն օգտագործվեց նոր Սուրբ Աստվածածին եկեղեցին ստեղծելու համար։ Նրա կողմնասեղաններն էին ի պատիվ Տիրոջ Համբարձման և հանուն Նիկողայոս Հրաշագործի։ Եկեղեցու օծումը տեղի է ունեցել 1829 թվականին։
Տաճարը գտնվել է ներկայիս թիվ 2 դպրոցի շրջանում։ Քանդվել է 1934 թվականին։ 2003 թվականին քաղաքում (Շադենկոյի պուրակում) կառուցվել է նոր աղյուսե եկեղեցի, որը նույնպես կոչվել է Սուրբ Աստվածածին։
B-քվարկ
b-քվարկ, (հատակ-քվարկ (bottom), գեղեցիկ քվարկ (beauty) ), −⅓ [[տարրական լիցք|
e
]] էլեկտրական լիցքով քվարկ, պատկանում է տարրական մասնիկների երրորդ սերնդին։ Երրորդ սերնդի թույլ քվարկային դուբլետի ամենաթեթև քվարկն է՝ ի տարբերություն շատ ավելի ծանր t-քվարկի։ Զանգվածը 4.2−4.7 ԳէՎ է (կախված զանգվածի որոշման մեթոդից), գրեթե 5 անգամ ծանր է նուկլոնից։ b-քվարկի կյանքի տևողությունը շուրջ 10−12 վ է։ Կաբիբո-Կոբայաշի-Մասկավայի մատրիցի
Vub
և
Vcb
տարրերը, կապ են հաստատում b-քվարկի և u- և c- քվարկների միջև, փոքր են (դա կապված է b-քվարկի տրոհման հետ. որպես երրորդ սերնդի ամենաթեթև քվարկ՝ նրա տրոհումը կարող է տեղի ունենալ միայն սերնդի փոփոխությամբ)։ Այդ պատճառով b-քվարկի տրոհումները հեշտությամբ են նույնականացվում։
b-քվարկն ուշագրավ է նրանով, որ համարյա բոլոր t-քվարկների տրոհման արդյունք է, հաճախ նաև՝ Հիգսի բոզոնի տրոհման արդյունք։
Թույլ փոխազդեցության միջոցով b-քվարկը կարող է տրոհվել u- կամ c- քվարկների։ Այս երկու տրոհումներն էլ ճնշվում են CKM մատրիցով՝ գեղեցիկ քվարկների կյանքի ժամանակը (~10−12 վ) դարձնելով շատ ավելի մեծ, քան հմայված քվարկներինը (~10−13 վ), բայց ավելի փոքր, քան տարօրինակ քվարկներինն է (~10−10 մինչև ~10−8 վ)։
b- քվարկի մասնակցությամբ ընթացող պրոցեսները ֆիզիկայի ժարգոնով կոչվում են «B-ֆիզիկա»։ Քանի որ b-քվարկի տրոհումը ավելի թեթև բույրերի ուժեղ ճնշված է և տեղի է ունենում հիմնականում թույլ փոխազդեցության միջոցով, այս մասնիկը պարունակող համակարգերում շատ հետաքրքիր պրոցեսներ են դիտվում, մասնավորապես, CP-զույգության խախտում, չեզոք B-մեզոնների օսցիլյացիա, «պինգվինային» և «արկղային» դիագրամներով (տես Ֆեյնմանի դիագրամների ցուցակը) պրոցեսներ։ B-ֆիզիկայի բնագավառի շատ հետազոտություններ 2000-ական թթ. արվել են BaBar (Ստենֆորդի գծային արագացուցիչային կենտրոն, ԱՄՆ) և Belle (KEK, Ճապոնիա) գիտափորձերում։
b-քվարկ պարունակող հադրոններ
Υ
-մեզոն, քվարկոնիում) ունի b-քվարկ և b-հակաքվարկ։
Պատմություն
b-քվարկը 1973 թ. տեսականորեն առաջադրել են ֆիզիկոսներ Մակոտո Կոբայաշին և Տոշիհիդե Մասկավան՝ CP խախտում բացատրելու համար ։ «Հատակ» անվանումը 1975 թ. առաջարկել է Հեյմ Հարարին ։ Հայտնաբերվել է 1977 թ. Ֆերմիլաբի լաբորատորիայում ՝ Կոլումբիայի, Ֆերմիլաբի և Նյու Յորքի նահանգի Սթոնի Բրուք համալսարանի համագործակցությամբ (E288 գիտափորձ, ղեկավար՝ Լեոն Լեդերման և այլք), երբ բախումների արդյունքում բոթոմոնիում առաջացավ։
Ֆիզիկական գրավչության կարծրատիպ
Ֆիզիկական գրավչության կարծրատիպ, հոգեբանների կողմից նկարագրած միտում, որը ենթադրում է, որ ֆիզիկապես գրավիչ մարդիկ ունեն նաև այլ սոցիալապես ցանկալի անձնային հատկանիշներ: Կարծրատիպավորումը մի գործընթաց է, որի միջոցով եզրակացություններ են արվում այլ մարդկանց մասին՝ հիմնվելով այն կատեգորիաների մասին գիտելիքների վրա, որոնց նրանք պատկանում են ։
Ակնարկ
Ուսումնասիրությունները ցույց են տվել, որ արևմտյան մարդիկ ավելի պատրաստակամորեն են լսում և հավատում մարդկանց, ովքեր, ըստ ընդունված չափանիշների, համարվում են գեղագիտական գրավիչ :
Ավելի քիչ ինդիվիդուալ մշակույթներում գեղեցիկ մարդկանց բնորոշ են այն առանձնահատկությունները, որոնք այդ մշակույթները գնահատում են, ինչպիսիք են հոգատարությունը և հավատարմությունը ։ Ինչ վերաբերում է Արևելքում գեղեցկության ընկալմանը, Հիլերը և Քիմը հայտնաբերել են, որ Կորեայի համալսարանների ուսանողները գեղեցիկ մարդկանց ավելի հուսալի և հոգատար են համարում: Բայց նրանք չեն կիսում հյուսիսամերիկյան համալսարանների ուսանողների այն հակումները, որոնց համաձայն գեղեցիկ մարդիկ ավելի ինքնավստահ և գերիշխող են, քան ոչ այդքան գրավիչ մարդիկ։ Դա կարելի է տեսնել առասպելներում և հեքիաթներում, ինչպես նաև ֆիլմերի ամբողջ պատմության ընթացքում՝ «լավերը» հիմնականում երիտասարդ և գեղեցիկ են լինում, իսկ «վատերը»՝ տգեղ։ Նախորդ հետազոտությունները ցույց են տվել, որ տեղեկատվության կողմնակալ ընկալումը համապատասխանում է ֆիզիկական գրավչության կարծրատիպին ։
Կարծրատիպը հանդես է գալիս որպես ինքնուրույն իրագործվող մարգարեություն, որտեղ գրավիչ մարդկանց ընկալումը, որպես հասարակության ավելի արժեքավոր անդամներ, հանգեցնում է նրանց նախապատվության, դրական արձագանքի և շոշափելի օգուտների : Հետազոտությունները ցույց են տվել, որ գրավչությունը դրականորեն փոխկապակցված է որոշ առանձնահատկությունների հետ, ինչպիսիք են անձնական եկամուտը, սոցիալական հմտությունները և ինքնավստահությունը : Այս կոգնիտիվ խանգարումը կարելի է համարել հալո էֆեկտի հատուկ տեսակ։
Ֆիզիկական գրավչությունը կարող է զգալի ազդեցություն ունենալ այն բանի վրա, թե ինչպես են մարդիկ գնահատվում զբաղվածության կամ սոցիալական հնարավորությունների, բարեկամության, սեռական վարքի և ամուսնության տեսանկյունից : Շատ դեպքերում մարդիկ գրավիչ մարդկանց վերագրում են դրական հատկանիշներ, ինչպիսիք են բարձր ինտելեկտը և ազնվությունը, առանց հասկանալու դա գիտակցաբար : Ֆիզիկապես գրավիչ մարդիկ ավելի դրական և ճշգրիտ են գնահատվում առաջին տպավորությամբ, սակայն ֆիզիկական գրավչության կարծրատիպը հետագայում հանգեցնում է կողմնակալ կարծիքների և որոշումների այն ժամանակ, երբ մարդկանց համեմատում են տարբեր մակարդակների գրավչությամբ :
Փֆայֆերի կողմից անցկացված հետազոտությունը ցույց է տվել ֆիզիկական արտաքինի և աշխատավարձի միջև դրական հարաբերակցություն: Ավելի գրավիչ մարդիկ, միջին հաշվով, ավելի հեշտությամբ են աշխատանք գտնում և ավելի բարձր աշխատավարձ ունեն, քան այլ աշխատողներ: Այս հետազոտության համաձայն, հարցազրուցավարի վարկանիշի գնահատման հետևանքները սովորաբար ավելի մեծ ազդեցություն են ունենում տղամարդկանց վրա, քան կանանց վրա, իսկ ինքնագնահատումը (գրավչությունը) ավելի մեծ ազդեցություն է ունենում կանանց վրա, քան տղամարդկանց: Այնուամենայնիվ, այս ուսումնասիրության մեջ այլ մարդկանց (այս դեպքում հարցազրուցավարի) գնահատականները ավելի մեծ ազդեցություն ունեն, քան ինքնագնահատականը ։
Ուսումնասիրությունները ցույց են տալիս, որ ուսուցիչները գրավիչ երեխաներին ընկալում են որպես ավելի ինտելեկտուալ, ավելի զբաղված դպրոցում և ավելի հակված հաջողության, քան ոչ գրավիչ երեխաներին : Բացի այդ, այլ ուսումնասիրությունները ցույց են տալիս, որ հաճախորդների ընկալումը սպասարկման ծառայություններից կողմից բարելավվում է ֆիզիկական գրավչության առկայությամբ ։
Որոշ դեպքերում ֆիզիկական գրավչությունը տարբերվում է սեռական գրավչությունից. օրինակ, տարբեր պատճառներով մարդիկ կարող են երիտասարդը գրավիչ համարել, սակայն առանց սեռական ներգրավման:
Կանայք, միջին հաշվով, հակված են զգալ ուշադրություն դարձնել այն տղամարդկանց, ովքեր մի փոքր ավելի բարձրահասակ են և ունեն համեմատաբար նեղ իրան և լայն ուսեր։ Տղամարդիկ, ընդհանուր առմամբ, սովորաբար գրավում են կանանց, ովքեր մի փոքր ավելի ցածրահասակ են, ունեն երիտասարդ տեսք և ցույց են տալիս այնպիսի հատկություններ, ինչպիսիք են սիմետրիկ դեմքը, լի կուրծքն ու լի շուրթերը :
Որպես կանոն, ֆիզիկական ներգրավումը կախված է երեք գործոններից․ բոլոր մարդկային մշակույթների համար ընդհանուր ունիվերսալ հասկացություններից, մշակութային և սոցիալական ասպեկտներից և անհատական սուբյեկտիվ նախասիրություններից։ Չնայած երկու սեռերի գեղեցկության մասին ընդունված պատկերացումներին՝ տղամարդիկ հակված են զգալիորեն ավելի բարձր նշանակություն տալ զուգընկերոջ արտաքին տեսքին, քան կանայք ։
Նշումներ
Կատեգորիա:Կոգնիտիվ խախտումներ Կատեգորիա:Հոգեբանության օրենքներ Կատեգորիա:Կարծրատիպեր Կատեգորիա:Միջանձնային հարաբերություններ
Պեսկալիա
Պեսկալիա (Pescaglia), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 3718 մարդ (2008 թվականի տվյալներով)։ Խտությունը՝ 53 մարդ/կմ²։ Տարածքը՝ 70 կմ²։ Էլեկտրոնային փոստ՝ 55064։ Հեռախոսային կոդ՝ 0583։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սենտ Իլեր դյու Բուա (Ծովափնյա Շարանտի գավառ)
Համայնքի INSEE կոդ՝ 17345։
Արտաքին հղումներ
Կատեգորիա:Ֆրանսիայի համայնքներ
Յաշկինսկի շրջան
Յաշկինսկի շրջան (Яшкинский район), մունիցիպալ շրջան Ռուսաստանի Դաշնության Կեմերովոյի մարզում։
Ստեղծվել է 1930 թվականին։ Վարչական կենտրոնը՝ Յաշկինո ։
Բնակչություն
2010 թվականի մարդահամարի արդյունքներով շրջանում բնակվում էր 31668 մարդ։ Բնակչության խտությունը կազմում էր 9,1 մարդ/կմ²։
Հանա Մոնտանա (հեռուստասերիալ)
«Հանա Մոնտանա» (Hannah Montana), ամերիկյան հեռուստասերիալ, որն առաջին անգամ հեռարձակվել է «Disney Channel» հեռուստաալիքով 2006 թվականի մարտի 24-ին։
Պատմում է դեռահաս մի աղջկա մասին, ով ապրում է երկու կյանքով. սովորական աշակերտուհի Մայլի Ստյուարտ անունով (Մայլի Սայրուս) առավոտյան և հանրահայտ փոփ-երգչուհի Հաննա Մոնտանա՝ երեկոյան, ով հասարակությունից հեռու է պահում իր իսկական անձը՝ բաց լինելով միայն մոտ ընկերների և ընտանիքի համար։
2007-2010 թվականներին հեռուստասերիալն առաջադրվել է «Էմմի» մրցանակի՝ «Լավագույն մանկական հեռուստածրագիր» անվանակարգում ։ 2009 թվականի ապրիլի 10-ից կինոթատրոններում ցուցադրվում էր «Հաննա Մոնտանա» լիամետրաժ գեղարվեստական ֆիլմը։ Երրորդ եթերաշրջանի հեռարձակումն սկսվել է 2008 թվականի նոյեմբերի 2-ին և ավարտվել 2010 թվականի մարտի 14-ին։ Չորրորդ և վերջին եթերաշրջանի նկարահանումներն սկսվել են 2010 թվականի հունվարի 18-ին և վերջացել 2010 թվականի մայիսի 14-ին ։ Վերջին եթերաշրջանը լույս է տեսել 2010 թվականի հուլիսի 11-ին և դարձավ «Disney Channel»-ի վերջին սիթքոմը, որով պատկերային սովորական կետայնությունից անցում էր կատարվում բարձր կետայնության (HD)։ Չորրորդ եթերաշրջանի անվանումն էր «Հաննա Մոնտանա։ Ընդմիշտ» ։ Վերջին՝ մեկ ժամանոց սերիան, դուրս եկավ 2011 թվականի հունվարի 16-ին ։
Կոնցեպցիա
Մայքլ Փորեյսը՝ ստեղծողներից մեկը, եղել էր «Այդպիսի Ռեյվեն»-ի և «Քորին տանը»-ի ստեղծողը։ Շոուի պրոդյուսերներն էին «It’s a Laugh Productions, Inc.» և «Michael Poryes Productions» ընկերությունները, որոնք մրցակցության մեջ էին «Disney Channel Original Productions» ընկերության հետ։ Այն նկարահանվել է Կալիֆոռնիայի Հոլիվուդում Sunset Bronson Studios-ում։
Շոուի նախնական մտահղացումը ծնվել է «Այդպիսի Ռեյվեն» հեռուստասերիալի «Goin' Hollywood» սերիայից։ Շուի սկզբնական մտահղացումը հիմնված էր «Goin' Hollywood» էպիզոդի վրա, որը հիմք հանդիսացավ «Better Days» փորձնական անվանումով սիթքոմի համար, որի աստղն էր Էլիսոն Ստոուները։ Սիթքոմում հեռուստաշոուի երիտասարդ աստղը նույն անունով փորձում էր հաճախել հասարակ դպրոց։ «Kid in School» էպիզոդը ունի ընդհանրություններ վերը նշված էպիզոդի հետ։ American Juniors-ի նախկին ֆինալիստ Ջորդան ՄաքՔոյը, «Բամբասանքի աղջիկ» ֆիլմի ապագա դերասանուհի Թեյլոր Մոմսենը և փոփ-R&B երգչուհի JoJo-ն (ով հրաժարվեց դերից) դիտարկվում էին Քլոի Ստյուարտի դերի համար։ Մայլի Սայրուսը նախապես դիտարկվել էր որպես լավագույն ընկերուհի ։ Լիլի Ռոմերոն փոխարիվեց Լիլի Տրեսկոտի դերով, բայց նրանք մտածեցին, որ ավելի լավ կլինի տալ նրան գլխավոր դերը, դրա համար ել նա լսումների էր գալիս որպես Զոի Ստյուարտ/Հանա Մոնտանա։ Զոի Ստյուարտը հետագայում փոխարինվեց Քլոի Ստյուարտի դերով, որը վերջում դարձավ Մայլի, երբ նա ստացավ դերը։ Հանա Մոնտանայի անունը փոխվել է մի քանի անգամ։ Եղել է Աննա Կաբանա, Սամանտա Յորք և Ալեքսիս Տեխաս։
2006 թվականի դեկտեմբերին Disney-ը պլանավորեց թողարկել Հանա Մոնտանա ապրանքանիշ, որը կարտադրեր հագուստ, զարդեղեն, տիկնիկներ՝ վաճառքի հանելով հատուկ խանութներում ։ Play Along Toys-ը թողարկեց Հանա Մոնտանայի տեսքով, Մայլի Ստյուարտի տեսքով, երգող, և այլապիսի տիկնիկներ։ Նոյեմբերին դուրս եկան ավելի շատ տիկնիկներ՝ Մոնտանայի, Օլիվերի, Լիլիի, իսկ ավելի ուշ նաև Ջեկ Ռայանի տեսքով։ Նրանք 2007 թվականին դարձան հայտնի ամանորյա տիկնիկներ ։
Սկզբանական թեմա
Հանա Մոնտանայի համար սաունդթրեք է ընտրվել «The Best of Both Worlds»-ը, որը գրել է Մետ Ժեռարը՝ իր պրոդյուսերը, և Ռոբբի Նեվիլը, կատարել է Մայլի Սայրուսը՝ Հանայի դերում։ Ջոն Կարտան, ով գրել էր ընդմիջումների համար երաժշտություններ, գրեց նաև երգը, որը նկարագրում է հեռուստասերիալի հիմնական իմաստը։ Երգի ամբողջական տարբերակը՝ թողարկված 2006-ի հոկտեմբերին, 2 րոպե 54 վայրկյան տևողությամբ, օգտագործվեց սաունդթրեք տեսահոլովակում։ Հեռուստատարբերակի համար, որը տևում էր հիսուն վայրկյան, կատարվում էին միայն երգի երկու տները։ «Just Like You» և «The Other Side of Me» երգերը ընտրվել էին որպես հեռուստասերալի սկզբնական թեմա, մինչ «Best of Both Worlds»-ը։
Երրորդ եթերաշրջանի համար փոփոխությունը վերնագրերի նոր տարբերակն էր։ Այնտեղ Մայլին և Հանան Թայմս Սքվերի բեմանկարի վրա էին։ Դերասանների անունները և էպիզոդների դրվագները հայտնվում էին նեոնային վահանի վրա, որտեղ Հանա Մոնտանան նոր կեղծամով և հագուստի նոր ոճով էր։ Սաունդթրեքը «The Best of Both Worlds» երգի ռեմիքսն էր, որը նախապես լսվել էր Hannah Montana: The Movie ֆիլմում։ Դա առաջին անգամն էր, երբ Disney Channel-ում Սկզբանական հոլովակը ամբողջովին փոփոխված էր։
Դատական հայցեր
2007 թվականի օգոստոսի 23-ին Բադի Շեֆիլդը գործ է հարուցել Դիսնեյի Հանա Մոնտանայի դեմ, հայտարարելով, որ նա ի սկզբանե առաջարկել է Հանա Մոնտանայի գաղափարը, բայց չէր պարգևատրվել Դիսնեյի կողմից։ Շեֆիլդի հայցում հայտարարեց, որ նա առաջարկել է այդ գաղափարը «Rock and Roland» անվանումով, Disney Channel-ի համար 2001 թվականին։ Սյուժեն պատմում էր ավագ դպրոցի աշակերտուհու մասին, որը ապրում էր գաղտնի երկրորդ կյանքով, որպես ռոք-աստղ։ Հայցն ասում է, որ Disney Channel-ի ղեկավարությանը սկզբում դուր եկավ գաղափարը, բայց այն մերժվեց ։
2010 թվականի ապրիլի 9-ին Ռիչ Քորելը և Բարի Օ՝Բրայնը հայց են ներկայացրել դատարան ընդդեմ Դիսնեյի $5 միլիոնի չափով, ցուցադրման շահույթի պատճառով ։
Ռոբի Ռեյ Ստյուարտ
Սյուզան Ստյուարտի այրի ամուսինը, Մայլի և Ջեյքոն Ստյուարտների հայրը, Բոբի Ռեյա Ստուարտի երկվերյակ եղբայրը։ Քանթրի–երաժշտության աստղ։ Հանա Մոնտանայի պրոդյութերը։ Շատ է սիրում իր երեխաներին և փորձում է իր ուժերի չափով խելացի մեծացնել նրանց։ Պաշտում է «Ռոբի Ռեյ» ոճով սանրվածք անել։ Սիրում է կարկանդակ պատրաստել։ Ռոբի Ռեյը շատ բարի և համբերատար է, բոլորի հետ աշխատում է դրական վերաբերվել։ Նրա դերը կատարում է հեռուստասերիալում Մայլի Սայրուսի իսկական հայրը, ամերիկյան քանթրի–երգիչ և դերասան Բիլի Ռեյ Սայրուսը։
Լիլի Թրեսքոթ
Մայլիի ամենալավ ընկերուհին։ 1 եթերաշրջանի 1 սերիայում Լիլին կարողանում է մտնել Հանա Մոնտանայի հանդերձարան պատուհանի միջոցով Օլիվերի օգնությամբ։ Որպեսզի Լիլին չճանաչի Մայլիին, դեմքը պատում է թխվածքով, և երբ Լիլին մաքրում է Մայլիի դեմքը, ամեն ինչ նրա համար պարզ է դառնում։ Լիլին սիրում է սքեյթբորդը։ Նա կանացի չէ, բայց մի անգամ նա փորձում է Մայլիի օգնությամբ դառնալ ավելի քնքուշ, որպեսզի շահի իր սիրած տղայի սիրտը, բայց պարզվում է, որ տղան սիրում էր Լիլիին նրա համար, որ նա սքեյբորդիստ էր, ոչ թե գլամուրային աղջիկ։ 3 եթերաշրջանում Լիլին սկսում է հանդիպել Օլիվերի հետ։ Նրա դերը կատարում է ամերիկյան դերասանուհի և երգչուհի Էմիլի Օսմենթը։
Ռիկո Սուավե
Երկրորդ եթերաշրջանից դառնում է հեռուստասերիալի գլխավոր հերոսներից մեկը։ Ունի լավ արտահայտված իսպանական արմատներ։ Ջեքսոնի «ընկերն» էր և հաճախ ծաղրում էր նրան։ Ջեքսոնը աշխատում էր Ռիկոյի լողափում գտնվող սրճարանում։ Հայտնի էր իր չար ծիծաղով և նենգ մտքերով։ Սերիաներից մեկում նա ասել է, որ վնաս տալը նրա հոբբին է։ Չի սիրում, երբ իր հասակի պատճառով նրան անօգնական են համարում։ Հայտնի է, որ իր սրճարանը տարբերվում էր բարձր գներով։ Ունի երկու քույր և ավագ եղբայր։ Ռիկոյի դերը կատարում է ամերիկյան դերասան Մոյզես Արիասը։
Սյուզան Ստյուարտ (Բրուք Շիլդս)
Ռոբի Ռեյի կինը, Մայլիի և Ջեքսոնի մայրը։ Մահացել է 2003 թվականին, բայց հաճախ էր հայտնվում Ստյուարտների հիշողություններում և լուսանկարներում, և նաև տնային տեսանյութերում։
Սյուզանը լավ մայր է եղել, չնայած ավելի խիստ քան Ռոբի Ռեյը, Մայլիին չէր թույլատրում քնից առաջ խմել «կակաո-մակաո», որովհետև աղջիկը երազում մղձավանջներ էր տեսնում։ Մայլիի խոսքերով, նա խելացի գնորդ էր և ուներ լավ ճաշակ։ Ռոբի Ռեյը հիշում էր, որ երբ նրանք գնումների էին գնում, այն ամենը ինչ նա անում էր դա պայուսակները կրելն էր։
Սյուզանը մահացել է 33 տարեկանում, երբ Մայլին ընդամենը տաս տարեկան էր։ Նա հիվանդագին էր անդրադառնեւմ, երբ հայրը ուրիշ կնոջ հետ էր հանդիպում։ Սյուզանը հայտնվեց Մայլիի երազում, որովհետև նա վախենում էր կորցնել իր ձայնը։ Մայրը մխիթարեց աղջկան և ասաց, որ եթե նա նախկինի պես չլինի Հանա Մոնտանա, միևնույնն է, նա հիասքանչ աղջիկ կմնա։ Ռոբին Մայլիին ցույց է տալիս տեսանյութ՝ մայրիկի հետ, որտեղ նա խորհուրդ է տալիս լսել թե սիրտն ինչ կասի։ Սյուզանը Մայլիին թևնոց էր նվիրել՝ «Երազանք» գրությամբ։ Նա կրում էր այդ թևնոցը Հանայի ամեն համերգի ժամանակ, բայց Լոնդոն Թիփթոնը այն օվկիանոսը գցեց լայներից, մտածելով, որ այնտեղ կեղծ ադամանդներ կան։
Ռոբի Ռեյը խոստովանել է, որ վախենում է միայնակ մեծացնել երեխաներին, բայց նա կարողացավ, որովհետև զգում էր, որ Սյուզանը նրա կողքին է։ Երբ Ռոբին հիասթափվում է Ջեքսոնից, նա ցույց է տալիս կտավի վրա Սյուզանին և ասում, որ նա չէր հպարտանա քեզնով։ Դա ստիպում է Ջեքսոնին խոստովանել իր սխալը։
Լեսլի «Ջեյք» Ռայան
Լեսլի «Ջեյք» Ռայան (Քոդի Լինլի) – ամերիկյան դերասան, ստացել է լայն ճանաչում «Զոմբիների դպրոցը» հեռուստասերիալի դերի շնորհիվ, «Էմմի» մրցանակի նոմինացիայի է արժանացել։ Հանա Մոնտանա հեռուստասերիալի ժամանակ Մայլին և նա անընդհատ հանդիպում են, բաժանվում են և նորից հանդիպում են և բաժանվում են։
Առաջին անգամ Ջեյքը հանդիպում է Մայլիին միջին դպրոցում, որտեղ նա որոշ ժամանակ սովորեց։ Դպրոցում մեծ աղմուկ բարձրացավ, որ հայտնի աստղը այդտեղ է սովորում։ Մայլին կարծում էր, որ Ջեյքը ցանականում է, որ նրան վերաբերվեն այսպես, ինչպես կվերաբերվեին հասարակ տղայի։ Հենց դա էլ հրապուրեց Մայլիին։ Վերջ ի վերջո նա հասկանում է, որ սիրում է Ջեյքին, բայց սկզբից հրաժարվում էր խոստովանել։ Ճիշտ է Ջեյքը հաճախօգտվում էր իր հայտնի լինելու փաստոց, բայց մի անգամ նա խոստովանեց Մայլիին, որ ցանկանում է լինել այնպիսին ինրպիսին մյուսներն են։ Առաջին եթերաշրջանի «Մարդիկ, ովքեր օգտագործում են մարդկանց» առաջին սերիայում նրանց հարաբերությունները երկար չեն տևում՝ Ջեյքը համբուրում է Մայլիին ասում,, որ չորս ամսով մեկնում է Ռումինիա՝ նոր ֆիլմի նկարահանումների։ Երկրորդ եթերաշրջանում նա վերադառնում է, որտեղ Մայլին նրան ներում է։ Նրանք սկսում են նորից հանդիպել և Ջեյքը խոստովանում է, որ նրա իսկական անունը Լեսլի է։ Մայլին, վերջապես, պատմում է նրան, որ Հանա Մոնտանան է։ Ավելի ուշ նրանք որոշում են լինել ուղղակի ընկերներ, բայց «Ահա և պետք են ընկերներ» սերիայում Մայլին հասկանում է, որ դեռ սիրում է Ջեյքին և խանդում է։
Երրորդ եթերաշրջանում Ջեյքը վերադառնում և հասկանում է, որ նա դեռ սիրում է Մայլիին, բայց չի խոստովանում։ Մայլին և Ջեյքը սկսում են նորից հանդիպել և Ռոբի Ռեյը, որ նա սիրում է իր աղջկան և փորձում է փոխել իր վերաբերմունքը Ջեյքի նկատմամբ։
Վերջնական բաժանումը տեղի է ունենում չորրորդ եթերաշրջանում, երբ Օլիվերի օգնությամբ նա իմանում է, որ Ջեյքը փոխել է նրան։
Էմբեր Էդիսոն (Շանիքա Նոուլզ) և Էշլի Դեվիդ (Աննա Մարիա Պերես դե Տագլե)
Մայլիի համադասարանցիները և մրցակիցները։ Էմբերն ու էշլին շատ հայտնի են իրենց հասակակիցների շրջանակներում, ունեն շատ հարուստ ծնողներ և հանդիսանում են դպրոցի թագուհիներ։ Նրանք շատ են սիրում Հանա Մոնտանային, չնայած, որ արհամարհում են Մայլիին։
Երկյակում, որպես կանոն, գլխավորը Էմբերն է։ Նա հանդիսանում է դպրոցական թերթի խմբագիր, հիասքանչ երգում է և առաջինն է դասարանում, որ ստացավ վարորդական իրավունք։ Նա դպրոցում լավ է սովորում և հաճախ Էշլինարտագրում է նրանից։ Էմբերն ու Էշլին միասին ցանկանում էին ընդունվել օգնության խումբ, բայց նրանց մերժեցին։ Էշլին Էմբերին մխիթարեց, ասելով, որ նա չափից դուրս լավն է։ Նրանք ատում էին Մայլիին ու Լիլին, նրանց վռնդում դեպի «հիմարների համար նախատեսված սեղան», իսկ «զիլերի» ցուցակում տեղավորել էին վերջին հորիզոնականում, ինչի պատճառով ամբողջ դասարանը ծաղրում էր նրանց։ «The Idol Side of Me»–ում Մայլին և Լիլին որոշում են դաս տալ Էմբերին «Green Gas» շոուի ուղիղ եթերում, մտածելով, որ նա դրան արժանի է։ Մայլին՝ որպես Հանա, խոսում է Էմբերի հետ եթերից առաջ և իմանում, որ նրան փոքր ժամանակ բոլորը շաղրում էին։ Մայլին խղճում է նրան, խոստանում օգնել՝ պայմանով, որ նա ավելի բարի գտնվի մարդկանց նկատմամբ։
«Achey Jakey Heart» սերիայում Էմբերը և Էշլին որոշում են մտերմանալ Մայլիի և Լիլիի հետ, որովհետև Մայլին սկսել էր հանդիպելլ Ջեյք Ռայանի հետ։ Մայլին հասկանում է, որ Հանա անունով մարդկանց ներկայանալը ճիշտ էր, որովհետև Էմբերն ու Էշլին ցանականում էին ընկերանալ էգոիստական պատճառներով։
Ամեն անգամ, երբ Էմբերն ու Էշլին միաժամանակ ասում էին նույն բանը, նրանք միացնում էին իրենց ցուցամատերը և ասում․ «Ուուու, թսսս!»։ Այդ ժեստը հանդիսանում էր նրանց «այցեքարտը» և շատ է բարկացնում Մայլիին և Լիլիին, ովքեր մի անգամ արեցին դա Էմբերին և Էշլիին ծիծաղի առարկա դարձնելով։ Հետո Լիլին և Մայլին մտածեցին իրենց ժեստը, մի անգամ Ռոքսի առաջարկեց անել դա Ռոբի Ռեյի հետ, բայց նա հրաժարվեց։
Թրեյս վան Հորն
Հանա Մոնտանայի աստղային ընկերուհին։ Ունի պարծենկոտ բնավորություն և ոչ հաճելի ձայն հայմորիտի պատճառով։ Հակակրում է Լոլա Լաֆնեգլին (Լիլի Թրեսքոթ), համարում տարօրինակ։ Միշտ կազմակերպում է աստղային խնջույքներ, որտեղ Հանա Մոնտանայի ներկայությունը պարտադիր է։ Երրորդ եթերաշրջանում պատրաստվում էր ամուսնանալ Ջեյք Ռայանի՝ Մայլի–Հանայի պարբերական ընկերոջ հետ, բայց պարզվեց, որ դա Հանայի համար խաղ էր։ Նրա դերը կատարում է ամերիկյան դերասանուհի Ռոմի Ջեյմսը։
Դոլի
Մայլիի և Ջեքսոնի տատիկը, ժամանակ առ ժամանակ հայտնվում է հեռուստասերիալում որպես հրավիրված աստղ։ Կռվի մեջ էր Ռուդի տատիկի հետ և միայն Մայլին կարողացավ հաշտեցնել նրանց։ Օգնում է Մայլիին գլուխ հանել Հանա Մոնտանայի և սովորական դեռահասի միաժամանակ դժվար կյանքից։ Դերը կատարում է երգչուհի Դոլլի Փարթոնը։
Ռուդի տատիկ
Մայլիի և Ջեքսոնի տատիկը։ Պարբերաբար հայտնվում է սերիաներում և օգնում լուծել Մայլիի, Ջեքսոնի և Ռոբի Ռեյի խնդիրները։ Նախկինում վոլեյբոլիստ է եղել։ Հայտնվել է նաև Հանա Մոնտանա ֆիլմում, բայց այնտեղ նրա դերը կատարում էր մեկ ուրիշ դերասանուհի։ Հեռուստասերիալում նրա դերը կատարում է ամերիկյան դերասանուհի և երգչուհի Վիկի Լոուրենսը, իսկ ֆիլմում՝ Մարգո Մարտինդեյլը։
Ռոքսի
Առաջին և երկրորդ եթերաշրջաններում Ռոքսին Հանա Մոնտանայի թիկնապահն էր։ Նրան հայտնի է Մայլիի գաղտնիքը։ Նա խոշոր սևամորթ կին է, ով ընդունակ է պաշտպանել յուրաքանչյուր խուլիգանից։ Ռոքսին իր աշխատանքին՝ Մայլիին պաշտպանել վտանգից, շատ լուրջ է վերաբերվում։ Նախկինում նա Ծովային հետևակային էր, որտեղ էլ սովորել էր իր հնարքների մեծ մասը։ Նա եղել է նաև հայտնի թավ ջութակարուհի Յո–Յո Մայի թիկնապահը։ Նա իր պարտականությունները կատարելու ժամանակ մի քաղաքում, որը նա անվանել էր «Կեղծամների քաղաք», առաջին անգամ հանդիպում է Մայլիին և Ռոբիին։
Մայլին փորձում էր Հանայի համար դիմակավորում ստեղծել, իսկ Ռոքսին նրան օգնում էր համապատասխան կեղծամ ընտրել։ Նա այդ ժամանակ ընդունվեց աշխատանքի, որպես իր թիկնապահ։ Նրա դերը կատարում է Ֆրենսիս Քալերը։
Մաքեյլա
Փոփ–աստղ, ով մրցակցում է Հանա Մոնտանայի հետ, բայց մինչը հիմա ավելի ցածր վարկանիշ ունի, քան Հանան։ Առաջին անգամ նրանք հանդիպել են Կոլին Լասիթերի հեռուստաշոուում, որտեղ եթերում երկու աղջիկները շփվում են բարի միմյանց հետ, իսկ երբ Քոլինը գովազդ է հայտարարում, Մաքեյլան Հանային ասում է, սկսելու է նրցակցել իր հետ։ Հանան և Մաքեյլան Լասիթերի հետ երկրորդ անգամ հանդիպել ենհեռուստամարաթոնի համար, երբ նրանք փոխանակվում են վիրավորանքներով։ Մաքեյլան առաջինն էր տասնյակ երգերի մեջ իր «Կուպիդոնի սիրտը» երգով։ Չնայած Մաքեյլան ատում է Հանային, բայց նրան իսկապես դուր էր գալիս Մայլին և նրան համարում էր իր ընկերուհին, չնայած նրան դուր չէր գալիս Լիլին։ Սիրահարված է Ջեյք Ռայանին։ Մաքեյլան հայտնվում է երկրորդ եթերաշրջանում։ Նրա դերը կատարում է Դիսնեյի երգչուհի և դերասան Սելենա Գոմեսը։
Ֆրենսիս Քորելի
Մայլիի, Լիլիի և Օլիվերի ուսուցիչը։ Հաճախ շատ տարօրինակ է դառնում։ Ապրում է մոր հետ։ Դերը կատարում է Գրեգ Բեյքերը։
Քարեն Քանքլ
Մայլիի, Լիլիի, Օլիվերի, Ջեքսոնի և Ռիկոյի ուսուցիչը։ Հաճախ Մայլիի և Ջեքսոնի հանդեպ շատ խիստ է լինում։ Ջեքսոնը իր հորը ստիպում է հանդիպել Քարենի հետ, որպեսզի բարձր գնահատականներ ստանա, բայց այդ ամենը անհաջոցությամբ է վերջանում։ Դերը կատարում է Էրին Մեթյուզը։
Լորի
Միջին դպրոցի բուժքուրը։ Մայլին ծանոթացրեց իր հոր հետ, որպեսզի նրանք հանդիպեն։ Հայտնվում է երեք սերիաներում։ Դերը կատարում է Քրիսթին Թեյլորը։
Սառա
Մայլիի, Լիլիի և Օլիվերի համադասարանցին։ Երբեմն Լիլին նրան անվանում է «Սուրբ Սառա»։ Տիպիկ բուսաբան։ Նա փորձում է պահպանել շրջապատող բնությունը, օգնել անտուն կենդանիներին, աղքատ և օգնության կարիք ունեցող մարդկանց։ Սառան ամեն անգամ արթնանում է առավորյան ժամը չորսին, բացառությամբ շաբաթ օրերին, երբ արթնանում է առավոտյան 05:30։ Նա ունի ընդամենը մեկ զույգ գուլպա։ Որոշ ժամանակ աշխատել է Ռիկոյի սրճարանում։ Նրա հոր անունը Վուդի է։ Դերը կատարում է Մորգան Յորքը։
Հանա Մոնտանա և Մայլի Սայրուս։ Համերգային շրջագայություն «Երկու կյանք»
Հանա Մոնտանա և Մայլի Սայրուս։ Համերգային շրջագայություն «Երկու կյանք» – սա Walt Disney Pictures ֆիլմն է, որը ցուցադրվել է Disney Digital 3-D–ում։ Ազատ թողարկումը նշանակված էր մեկ շաբաթից․ 2008 թվականի փետրվարի 1–7, բայց երկարաձգվեց, որպեսզի դիտորդները կինոթատրոններում դիտեն այն, ինչքան այնքան ցանկանում են։ Disney–ը հայտարարեց, որ համերգը նկարահանվել է մի քանի քաղաքներում, որպեսզի թողարկի ոչ միայն ԱՄՆ–ի կինոթատրոններում, այլ նաև ևս մի քանի երկրներում։ Ֆիլմի համար օգտագործվում են 3D-ակնոցներ։
Առաջին ուիք–ենդում՝ 2008 թվականի փետրվարի 1–3, ֆիլմը ունեցավ մեծ շահույթ՝ $29 դոլար։ Դա հանգստյան օրերի ամենահայտնի ֆիլմն էր։ Ցուցադրվելով 638 կինոթատրոնների էկրաններին, դա սահմանեց ռեկորդ՝ մեկ կինոթատրոնից $42,000–ից ավելի շահույթ։ Ինչպես նաև սահմանեց ռեկորդ 3D–ֆիլմի ամենաբարձր շահույթով մեկ ուիք–էնդում։
Հանա Մոնտանա։ Ֆիլմ
Հանա Մոնտանա։ Ֆիլմ – սա ամերիկյան երիտասարդական Հանա Մոնտանայի ֆիլմ–ադապտացիան է։ Նկարահանումները սկսվել են 2008 թվականի ապրիլին, հիմնականում Կոլումբիայում և Լոս Անջելեսում ։ Եվ ավարտվել է 2008 թվականի հուլիսին ։ Ֆիլմը առաջին անգամ եթեր է դուրս եկել 2009 թվականի ապրիլին ԱՄՆ–ում և Կանադայում ։
Մրցանակներ ու անվանակարգեր
Մրցանակներ ու անվանակարգեր
Համաշխարհային ցուցադրում
Հանա Մոնտանան ցուցադրվել է ամբողջ աշխարհում, հետևյալ հեռուստաալիքներով. Հեռուստաալիքներ
Ծանոթագրություններ
Կատեգորիա:Անգլերեն հեռուստասերիալներ
Սենտ Իլեր դը Վիլֆրանշ
Սենտ Իլեր դը Վիլֆրանշ (Saint-Hilaire-de-Villefranche), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Իլյեր դը Վիլֆրանշ կանտոնի Սեն Ժան դ՛Անժելի շրջանի կազմի մեջ։
Համայնքի INSEE կոդ՝ 17344։
Բնակչություն
Համայնքի բնակչությունը 2010 թվականին կազմում էր 1187 մարդ։
Արտաքին հղումներ
Կատեգորիա:Ֆրանսիայի համայնքներ
Վանզեի կոնֆերանս
Նախադրյալներ
Հրեաների ցեղասպանությունն սկսվել է դեռ Վանզեի կոնֆերանսից առաջ։ 1941 թվականի հուլիսի 31-ին Հերման Գյորինգն ստորագրել է հրաման Կայսերական անվտանգության գլխավոր վարչության պետ Ռեյնհարդ Հեյդրիխին «հրեական հարցի վերջնական լուծման» պատասխանատու նշանակելու վերաբերյալ ։
Սաուլ Ֆրիդլենդերը կարծում է, որ այդ իրադարձություններն իրենց ամբողջության մեջ փաստում են այդ ժամանակ հրեաների զանգվածային ոչնչացման պլանի գոյության մասին ։ Համանման կարծիք է արտահայտել Քրիստոֆեր Բրաունինգը․ նա ենթադրում է, որ տեղահանության պլանից համընդհանուր ոչնչացման պլանին անցումը կատարվել է 1941 թվականի սեպտեմբեր-հոկտեմբերին ։ Այդպիսով, մինչ 1941 թվականի վերջն ավարտվել է «հրեական հարցի» լուծման ուղիների որոնման շրջանը։
Նախապատրաստություն
1941 թվականի նոյեմբերի 29-ին Հեյդրիխը հրավեր է ուղարկել տարբեր անձանց՝ նրանց կանչելով մասնակցելու կոնֆերանսին, որի ընթացքում պետք է քննարկվեր Եվրոպայի հրեական բնակչությունից ազատվելու ամենաարագ ու էժան ուղիների որոշման հարցը։ Պատերազմական ժամանակի պայմաններում Եվրոպայի հրեաներին Մադագասկար ուղարկելու նախկին պլանը եղել է ոչ պրակտիկ։ Դրա փոխարեն պլանավորվել է հավաքել Եվրոպայի ողջ տարածքում բնակվող հրեաներին և նրանց ուղարկել Արևելք՝ աշխատանքային ճամբարներ, որտեղ նրանք կմեռնեին ծանր աշխատանքից, իսկ մյուսները կենթարկվեին «համապատասխան մշակման» ։ Կոնֆերանսի աշխատանքներին մասնակցել են ոչ մեծ թվով անձինք՝ ընդամենը 15 բարձրաստիճան ղեկավարներ տարբեր պետական կառույցներից՝ գեստապո, ՍՍ անվտանգության ծառայություն, Նացիոնալ-սոցիալիստական ​​գերմանական բանվորական կուսակցության բարձրաստիճան անդամներ, ներկայացուցիչներ նացիստական Գերմանիայի տարբեր նախարարություններից՝ արդարադատության և արտաքին գործերի նախարարություներից, ազգությունների ու տեղահանության գործակալություններից, ինչպես նաև այն հիմնարկություններից, որոնք պատասխանատու էին հրեաների ունեցվածքի բաշխման համար։ Կոնֆերանիս ներկա եղածների կեսից ավելին ունեցել են դոկտորի գիտական աստիճան, որ ստացել էին գերմանական համալսարաններում։ Նրանք լավ տեղեկացված էին հրեաների նկատմամբ իրականացվող քաղաքականության վերաբերյալ և գիտակցում էին յուրաքանչյուր գերատեսչության ներդրման կարևորությունն այդ պլանի իրականացման գործում։ Նրանք հասկանում էին, որ «տարհանումը Արևելք» մեղմասացություն է համակենտրոնացման ճամբարներ տեղափոխման համար, և «վերջնական լուծում» նշանակում է Եվրոպայի հրեաների ոչնչացում ։
Նախապես կոնֆերանսը նշանակված է եղել 1941 թվականի դեկտեմբերի 9-ին, սակայն հետաձգվել է մինչև 1942 թվականի հունվարի 20-ն այն պատճառով, որ դեկտեմբերի 5-ին սկսել է Կարմիր բանակի հակահարձակումը Մոսկվայի մոտ, դեկտեմբերի 7-ին Ճապոնիան հարձակվել է Փերլ-Հարբորի վրա, իսկ Հիտլերը պատերազմ է հայտարարել ԱՄՆ-ին ։
Որպես կոնֆերանսի անցկացման վայր Հեյդրիխն ընտրել է բեռլինյան հարմարավետ ու գեղատեսիլ «Մարլիր» առանձնատունը։ Հյուրերը հրավիրվել են նախաճաշի ժամը 9:00, իսկ նիստը նշանակվել է 12:00։ Կոնֆերանսի նախապատրաստման ու անցկացման գործում կարևոր դեր է խաղացել գեստապոյի IV-B-4 բաժնի պետ, ՍՍ օբերշտուրմբանֆյուրեր Ադոլֆ Այքմանը։
Կոնֆերանսի ընթացք
Վանզեի կոնֆերանսը տևել է ընդամենը մեկուկես ժամ։ Այդ ժամանակի երկու երրորդն զբաղեցրել է Հեյդրիխի ելույթը, որը ներկաներին ուղղված խոսքում նշել է․
․․․Հրեական հարցի լուծման այլ հնարավոր լուծում է հրեաների արտագաղթի համար տեղի որոնումը, այսինքն՝ հրեաների տարհանումն արևելք․․․ Այդպիսի գործողությունները, սակայն, դիտարկվում են որպես ժամանակավոր միջոցներ, սակայն գործնական փորձն արդեն կա և արտակարգ կարևորություն ունի հրեական հարցի ապագա վերջնական լուծման համար ։
Նախքան կոնֆերանսի սկսվելը Հիտլերն արդեն ընդունել էր սկզբունքային որոշում հրեական հարցի լուծման նպատակների ու ուղիների վերաբերյալ։ Կոնֆերանսում քննարկվել են տեխնիկական բնույթի հարցեր։ Դրանցից մեկը եղել է հրեաների ու արիացիների խառն ամուսնությունների հարցը, թե արդյոք հրեա պետք է համարվի այն մարդը, որի ծնողներից մեկը հրեա է, մյուսը՝ գերմանացի, և ինչպես վարվել նրանց հետ, ում տատը կամ պապն են հրեա։ Այդ հարցի վերաբերյալ որոշում այդպես էլ չի ընդունվել, և այն հետաձգվել է մինչև հաջորդ նիստ։
Ադոլֆ Այքմանը, որ կազմում էր կոնֆերանսի արձանագրությունը, հայտնել է ներկաներին, որ Հիտլերի՝ նախկինում ստացված հրամանի համաձայն՝ անհրաժեշտ անմիջապես ձեռնամուխ լինել հրեաներին Արևելյան Եվրոպա տեղափոխելուն (օկուպացված Լեհաստանի տարածք, որտեղ էլ հետագայում կառուցվել են համակենտրոնացման ճամբարների մեծ մասը)։ Արձանագրության մեջ չի հիշատակվում գազի խցիկների ու դիակիզարանների մասին, այլ խոսվում է «տաժանակի աշխատանքի մասին, որոնց ընթացքում, պետք է հուսալ, մեծ մասը կմեռնեն», ինչպես նաև այն մասին, որ չի կարելի կենդանի թողնել փրկվածներին, քանի որ նրանք կդառնան վերածննդի հիմք։
Կոնֆերանսի մասնակիցներից յուրաքանչյուրն ստացել է արձանագրության մեկ օրինակ։ Պատերազմի ավարտից առաջ գրեթե բոլոր մասնակիցները ոչնչացրել էին իրենց օրինակները, սակայն մի օրինակը գտնվել է 1947 թվականին Արտաքին գործերի նախարարության արխիվում՝ պահպանվելով այն բանի շնորհիվ, որ նրա տերը՝ Մարտին Լյութերը, պատերազմի ավարտին գտնվում էր համակենտրոնացման ճամբարում։